title: 2015 m. lapkričio 17 d. Komisijos įgyvendinimo reglamentas (ES) 2015/2067, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų sertifikavimo, susijusio su stacionaria šaldymo, oro kondicionavimo, šilumos siurblių įranga ir izoterminių sunkvežimių ir priekabų šaldymo įrenginiais, kuriuose yra fluorintų šiltnamio efektą sukeliančių dujų, ir įmonių sertifikavimo, susijusio su stacionaria šaldymo, oro kondicionavimo ir šilumos siurblių įranga, kurioje yra fluorintų šiltnamio efektą sukeliančių dujų, būtiniausi reikalavimai ir abipusio pripažinimo sąlygos (Tekstas svarbus EEE)

text:
18.11.2015

               LT

               Europos Sąjungos oficialusis leidinys

               L 301/28

         KOMISIJOS ĮGYVENDINIMO REGLAMENTAS (ES) 2015/2067
   2015 m. lapkričio 17 d.
   kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų sertifikavimo, susijusio su stacionaria šaldymo, oro kondicionavimo, šilumos siurblių įranga ir izoterminių sunkvežimių ir priekabų šaldymo įrenginiais, kuriuose yra fluorintų šiltnamio efektą sukeliančių dujų, ir įmonių sertifikavimo, susijusio su stacionaria šaldymo, oro kondicionavimo ir šilumos siurblių įranga, kurioje yra fluorintų šiltnamio efektą sukeliančių dujų, būtiniausi reikalavimai ir abipusio pripažinimo sąlygos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (1), ypač į jo 10 straipsnio 12 dalį,
   kadangi:

               (1)

               Reglamente (ES) Nr. 517/2014 yra įpareigojimų, taikomų įmonių ir fizinių asmenų sertifikavimui. Jo, kitaip nei Europos Parlamento ir Tarybos reglamento (EB) Nr. 842/2006 (2), reikalavimai taikomi fizinių asmenų sertifikavimui, susijusiam ir su tokia įranga kaip izoterminių sunkvežimių ir priekabų šaldymo įrenginiai. Reglamente (ES) Nr. 517/2014 taip pat reikalaujama, kad sertifikavimo programose būtų informacija apie atitinkamas technologijas, kuriomis pakeičiamos fluorintos šiltnamio efektą sukeliančios dujos arba sumažinamas jų naudojimas, ir apie saugų darbą su tomis technologijomis;

               (2)

               todėl Reglamento (ES) Nr. 517/2014 10 straipsnio taikymo tikslais atnaujinant sertifikavimo būdus ir abipusio pripažinimo sąlygas reikia nustatyti būtiniausius reikalavimus, taikomus veiklos apimčiai ir įgūdžiams bei žinioms, kuriuos būtina įtraukti;

               (3)

               siekiant atsižvelgti į esamas kvalifikacijos ir sertifikavimo sistemas, ypač priimtas pagal vėliau panaikintą Reglamentą (EB) Nr. 842/2006, ir į Komisijos reglamente (EB) Nr. 303/2008 (3) nustatytus reikalavimus, tie reikalavimai, kiek įmanoma, turėtų būti įtraukti į šį reglamentą;

               (4)

               todėl Reglamentas (EB) Nr. 303/2008 turėtų būti panaikintas;

               (5)

               kad valstybės narės turėtų laiko fizinių asmenų sertifikavimo programoms pritaikyti taip, kad į jas būtų įtraukta veikla, susijusi su izoterminių sunkvežimių ir priekabų šaldymo įrenginiais, šio reglamento reikalavimą turėti veiklos, susijusios su izoterminiais sunkvežimiais ir priekabų šaldymo įrenginiais, pažymėjimą derėtų taikyti nuo 2017 m. liepos 1 d.;

               (6)

               šiame reglamente numatytos priemonės atitinka pagal Reglamento (ES) Nr. 517/2014 24 straipsnį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomi būtiniausi fizinių asmenų, vykdančių 2 straipsnio 1 dalyje nurodytą veiklą, sertifikavimo, susijusio su izoterminių sunkvežimių ir priekabų šaldymo įrenginiais, stacionaria šaldymo, oro kondicionavimo ir šilumos siurblių įranga, kurioje yra fluorintų šiltnamio efektą sukeliančių dujų, reikalavimai ir įmonių, vykdančių 2 straipsnio 2 dalyje nurodytą veiklą, sertifikavimo, susijusio su stacionaria šaldymo, oro kondicionavimo ir šilumos siurblių įranga, kurioje yra fluorintų šiltnamio efektą sukeliančių dujų, reikalavimai ir pagal tokius reikalavimus išduotų pažymėjimų abipusio pripažinimo sąlygos.
   2 straipsnis
   Taikymo sritis
   1.   Šis reglamentas taikomas fiziniams asmenims, vykdantiems šių rūšių veiklą:

               a)

               nuotėkio iš įrangos, kurioje fluorintų šiltnamio efektą sukeliančių dujų yra ne mažiau kaip 5 tonos CO2 ekvivalentu ir tos dujos yra ne putose (nebent tokia įranga yra hermetiška, atitinkamai paženklinta ir joje fluorintų šiltnamio efektą sukeliančių dujų yra mažiau kaip 10 tonų CO2 ekvivalentu), tikrinimą;

               b)

               tokių šiltnamio efektą sukeliančių dujų surinkimą;

               c)

               įrengimą;

               d)

               eksploataciją, techninę priežiūrą arba aptarnavimą;

               e)

               eksploatacijos nutraukimą.

         2.   Šis reglamentas taip pat taikomas įmonėms, kitiems subjektams vykdančioms toliau nurodytą veiklą, susijusią su stacionaria šaldymo, oro kondicionavimo ir šilumos siurblių įranga:

               a)

               įrengimą;

               b)

               eksploataciją, techninę priežiūrą arba aptarnavimą;

               c)

               eksploatacijos nutraukimą.

         3.   Šis reglamentas netaikomas gamintojo objektuose vykdomai gamybai ir remontui, susijusiems su 1 straipsnyje nurodyta įranga.
   3 straipsnis
   Fizinių asmenų sertifikavimas
   1.   Fiziniai asmenys, vykdantys 2 straipsnio 1 dalyje nurodytų rūšių veiklą, privalo turėti šio straipsnio 2 dalyje nustatytų atitinkamų kategorijų pažymėjimus, nurodytus 4 straipsnyje.
   2.   Pažymėjimai, kuriais patvirtinama, kad turėtojas atitinka reikalavimus ir gali atlikti vieną arba daugiau 2 straipsnio 1 dalyje nurodytų užduočių, išduodami šių kategorijų fiziniams asmenims:

               a)

               I kategorijos pažymėjimo turėtojas gali vykdyti visų 2 straipsnio 1 dalyje nurodytų rūšių veiklą;

               b)

               II kategorijos pažymėjimo turėtojas gali vykdyti 2 straipsnio 1 dalies a punkte nurodytos rūšies veiklą, jei dėl jos nereikia tvarkyti aušalo cirkuliavimo sistemos, kurioje yra fluorintų šiltnamio efektą sukeliančių dujų. II kategorijos pažymėjimo turėtojas gali vykdyti 2 straipsnio 1 dalies b, c, d ir e punktuose nurodytų rūšių veiklą, susijusią su 1 straipsnyje nurodyta įranga, kurioje fluorintų šiltnamio efektą sukeliančių dujų yra mažiau kaip 3 kilogramai arba kurioje, jei sistema hermetiška ir atitinkamai paženklinta, fluorintų šiltnamio efektą sukeliančių dujų yra mažiau kaip 6 kilogramai;

               c)

               III kategorijos pažymėjimo turėtojas gali vykdyti 2 straipsnio 1 dalies b punkte nurodytos rūšies veiklą, susijusią su 1 straipsnyje nurodyta įranga, kurioje fluorintų šiltnamio efektą sukeliančių dujų yra mažiau kaip 3 kilogramai arba kurioje, jei sistema hermetiška ir atitinkamai paženklinta, fluorintų šiltnamio efektą sukeliančių dujų yra mažiau kaip 6 kilogramai;

               d)

               IV kategorijos pažymėjimo turėtojas gali vykdyti 2 straipsnio 1 dalies a punkte nurodytą veiklą, jei dėl jos nereikia tvarkyti aušalo cirkuliavimo sistemos, kurioje yra fluorintų šiltnamio efektą sukeliančių dujų.

         3.   1 dalis netaikoma fiziniams asmenims, kurie:

               a)

               atlieka sistemos dalių arba įrangos dalies litavimo kietuoju lydmetaliu, litavimo arba suvirinimo darbus, susijusius su kuria nors iš 2 straipsnio 1 dalyje nurodytų veiklos rūšių, jei jie pagal nacionalinius teisės aktus yra tinkamai kvalifikuoti šiuos darbus atlikti ir jei juos prižiūri minėtos veiklos pažymėjimą turintis asmuo, kuris visiškai atsakingas už tai, kad veikla būtų įvykdyta tinkamai;

               b)

               surenka fluorintas šiltnamio efektą sukeliančias dujas iš įrangos, kuriai taikoma Europos Parlamento ir Tarybos direktyva 2012/19/ES (4), jei: toje įrangoje fluorintų šiltnamio efektą sukeliančių dujų yra mažiau kaip 3 kilogramai ir mažiau kaip 5 tonos CO2 ekvivalentu, darbai atliekami patalpose, nurodytose pagal tos direktyvos 9 straipsnio 1 ir 2 dalis išduotame leidime, fizinius asmenis įdarbinusi įmonė turi leidimą, o patys fiziniai asmenys kursuose įgijo būtiniausius įgūdžius ir žinias, atitinkančius šio reglamento I priede nustatytus III kategorijos reikalavimus, ir turi leidimo turėtojo išduotą kvalifikacijos patvirtinimo dokumentą.

         4.   2 straipsnio 1 dalyje nustatytas reikalavimas netaikomas fiziniams asmenims, vykdantiems vienos iš 1 straipsnyje išvardytų rūšių veiklą, jei jie atitinka šias sąlygas:

               a)

               jie dalyvauja mokymo kursuose, kuriuos baigus išduodamas atitinkamos veiklos pažymėjimas, ir

               b)

               jie vykdo veiklą prižiūrimi asmens, turinčio atitinkamos veiklos pažymėjimą ir visiškai atsakingo už tai, kad veikla būtų įvykdyta tinkamai.

         Pirmoje pastraipoje numatyta išimtis taikoma 2 straipsnio 1 dalyje nurodytos įvairių rūšių veiklos vykdymo laikotarpiais, kurių bendra trukmė ne ilgesnė kaip 24 mėnesių.
   4 straipsnis
   Fizinių asmenų pažymėjimai
   1.   7 straipsnyje nurodyta sertifikavimo institucija išduoda pažymėjimus fiziniams asmenims, išlaikiusiems 8 straipsnyje nurodytos vertinimo institucijos surengtą teorijos ir praktikos egzaminą, skirtą I priede nustatytiems atitinkamos kategorijos būtiniausiems įgūdžiams ir žinioms patikrinti.
   2.   Pažymėjime nurodoma bent:

               a)

               sertifikavimo institucijos pavadinimas, pažymėjimo turėtojo vardas ir pavardė, pažymėjimo numeris ir, jei yra, galiojimo terminas;

               b)

               fizinio asmens pažymėjimo kategorija, nurodyta 3 straipsnio 2 dalyje, ir susijusios veiklos, kurią turi teisę vykdyti pažymėjimo turėtojas, rūšys; kur reikia, įrašomas ir atitinkamos įrangos tipas;

               c)

               išdavimo data ir išdavusio asmens parašas.

         3.   Jei galiojanti egzaminais pagrįsta sertifikavimo sistema atitinka 7 ir 8 straipsnių reikalavimus ir ja patikrinami I priede nustatyti būtiniausi įgūdžiai ir žinios, bet susijusiame patvirtinančiame dokumente nėra šio straipsnio 2 punkte nurodytų elementų, 7 straipsnyje nurodyta sertifikavimo institucija tokios kvalifikacijos asmeniui be pakartotinių egzaminų gali išduoti tam tikros kategorijos kvalifikacijos pažymėjimą.
   4.   Jei galiojanti egzaminais pagrįsta fizinių asmenų, vykdančių vienos arba kelių 2 straipsnio 1 dalyje numatytų rūšių veiklą, susijusią su izoterminių sunkvežimių ir priekabų šaldymo įrenginiais, sertifikavimo sistema atitinka 7 ir 8 straipsnių reikalavimus ir ja iš dalies patikrinami būtiniausi I priede nustatyti tam tikros kategorijos įgūdžiai, sertifikavimo institucija gali išduoti tam tikros kategorijos pažymėjimą, jei pareiškėjas išlaiko papildomą įgūdžių ir žinių, kuriems netaikoma esama 8 straipsnyje nurodytos vertinimo institucijos nustatyta sertifikavimo tvarka, egzaminą.
   5 straipsnis
   Įmonių sertifikavimas
   2 straipsnio 2 dalyje nurodytos įmonės privalo turėti 6 straipsnyje nurodytus pažymėjimus.
   6 straipsnis
   Įmonių pažymėjimai
   1.   7 straipsnyje nurodyta sertifikavimo institucija įmonei išduoda pažymėjimą, suteikiantį teisę vykdyti vienos ar kelių 2 straipsnio 2 dalyje nurodytų rūšių veiklą, jei įmonė atitinka šiuos reikalavimus:

               a)

               veiklai, kuriai reikalingas pažymėjimas, vykdyti įdarbinta pakankamai pagal 3 straipsnį sertifikuotų fizinių asmenų, kad būtų galima vykdyti visą numatomą veiklą;

               b)

               pateikta įrodymų, kad fiziniams asmenims, vykdantiems veiklą, kuriai reikalingas pažymėjimas, sudarytos sąlygos naudotis būtinais įrankiais ir atlikti būtinas procedūras.

         2.   Pažymėjime nurodoma bent:

               a)

               sertifikavimo institucijos pavadinimas, pažymėjimo turėtojo vardas ir pavardė, pažymėjimo numeris ir, jei yra, galiojimo terminas;

               b)

               veiklos, kurią turi teisę vykdyti pažymėjimo turėtojas, rūšys, taip pat įrašomas didžiausias atitinkamoje įrangoje naudojamo aušalo kiekis kilogramais;

               c)

               išdavimo data ir išdavusio asmens parašas.

         7 straipsnis
   Sertifikavimo institucija
   1.   Sertifikavimo institucija numatoma nacionaliniuose įstatymuose arba ją skiria valstybės narės kompetentinga institucija ar kitos tokią teisę turinčios institucijos, kaip instituciją, kuri turi leidimą išduoti pažymėjimus fiziniams asmenims arba įmonėms, užsiimantiems vienos arba kelių 2 straipsnyje nurodytų rūšių veikla.
   Sertifikavimo institucija vykdo veiklą nepriklausomai ir nešališkai.
   2.   Sertifikavimo institucija nustato ir taiko pažymėjimų išdavimo, galiojimo sustabdymo ir atšaukimo procedūras.
   3.   Sertifikavimo institucija kaupia įrašus, pagal kuriuos galima patikrinti sertifikuoto asmens ar sertifikuotos įmonės statusą. Iš įrašų turi būti aišku, kad sertifikavimas atliktas tinkamai. Įrašai laikomi ne mažiau kaip penkerius metus.
   8 straipsnis
   Vertinimo institucija
   1.   Valstybės narės kompetentingos institucijos paskirta vertinimo institucija arba kitos tokią teisę turinčios institucijos rengia egzaminus 2 straipsnio 1 dalyje nurodytiems fiziniams asmenims. 7 straipsnyje nurodyta sertifikavimo institucija taip pat gali būti paskirta vertinimo institucija. Vertinimo institucija vykdo veiklą nepriklausomai ir nešališkai.
   2.   Egzaminai planuojami ir sudaromi taip, kad per juos būtų patikrinti I priede nustatyti būtiniausi įgūdžiai ir žinios.
   3.   Vertinimo institucija priima ataskaitų teikimo procedūras ir saugo įrašus, kad būtų galima dokumentais pagrįsti individualius ir bendrus vertinimo rezultatus.
   4.   Vertinimo institucija užtikrina, kad paskirti egzaminuotojai būtų tinkamai susipažinę su atitinkamais egzaminavimo metodais ir egzaminavimo dokumentais, ir būtų kompetentingi toje srityje, kurios žinios tikrinamos. Ji taip pat užtikrina, kad būtų sudarytos sąlygos per praktikos egzaminą naudotis būtina įranga, įrankiais ir medžiagomis.
   9 straipsnis
   Pranešimas
   1.   Iki 2017 m. sausio 1 d. valstybės narės pateikia Komisijai fizinių asmenų ir įmonių sertifikavimo institucijų, kurioms taikomas 7 straipsnis, pavadinimus bei duomenis ryšiams ir fizinių asmenų pažymėjimų, atitinkančių 4 straipsnio reikalavimus, ir įmonių pažymėjimų, atitinkančių 6 straipsnio reikalavimus, pavadinimus, kaip nustatyta Komisijos įgyvendinimo reglamente (ES) 2015/2065 (5).
   2.   Pagal 1 dalį pateiktą pranešimą valstybės narės papildo nauja aktualia informacija ir nedelsdamos pateikia Komisijai.
   10 straipsnis
   Abipusio pripažinimo sąlygos
   1.   Valstybės narės pripažįsta viena kitos tik pagal 4 straipsnį fiziniams asmenims ir pagal 6 straipsnį įmonėms išduotus pažymėjimus.
   2.   Valstybės narės gali reikalauti, kad kitoje valstybėje narėje išduotų pažymėjimų turėtojai pateiktų pažymėjimo vertimą į kitą oficialią Sąjungos kalbą.
   11 straipsnis
   Panaikinimas
   Reglamentas (EB) Nr. 303/2008 panaikinamas.
   Nuorodos į panaikintą Reglamentą (EB) Nr. 303/2008 laikomos nuorodomis į šį reglamentą ir skaitomos pagal II priede pateiktą atitikmenų lentelę.
   12 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Tačiau fiziniams asmenims, vykdantiems vienos arba kelių 2 straipsnio 1 dalyje nurodytų rūšių veiklą, susijusią su izoterminių sunkvežimių ir priekabų šaldymo įrenginiais, 3 straipsnio 1 dalis taikoma nuo 2017 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 150, 2014 5 20, p. 195.

      (2)  2006 m. gegužės 17 d. Europos Parlamento ir Tarybos reglamentas (EB) Nr. 842/2006 dėl tam tikrų fluorintų šiltnamio efektą sukeliančių dujų (OL L 161, 2006 6 14, p. 1.

      (3)  2008 m. balandžio 2 d. Komisijos reglamentas (EB) Nr. 303/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi įmonių sertifikavimo ir darbuotojų atestavimo, susijusio su stacionaria šaldymo, oro kondicionavimo įranga ir šilumos siurbliais, kuriuose yra tam tikrų fluorintų šiltnamio efektą sukeliančių dujų, reikalavimai ir pažymėjimų abipusio pripažinimo sąlygos (OL L 92, 2008 4 3, p. 3.

      (4)  2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38.

      (5)  2015 m. lapkričio 17 d. Komisijos įgyvendinimo reglamentas (ES) 2015/2065, kuriuo pagal Europos Parlamento ir Tarybos reglamentą (ES) Nr. 517/2014 nustatoma pranešimo apie valstybių narių mokymo ir sertifikavimo programas forma (žr. šio Oficialiojo leidinio p. 14).

      I PRIEDAS

         Būtiniausi įgūdžių ir žinių, kuriuos turi patikrinti vertinimo institucija, reikalavimai

                  1.

                  Kiekvienos iš 3 straipsnio 2 dalyje nurodytų kategorijų egzaminus sudaro:

                              a)

                              teorijos egzaminas – iš vieno ar kelių kategorijos skiltyse raide (T) pažymėtų klausimų, skirtų patikrinti įgūdį ar žinias;

                              b)

                              praktikos egzaminas, kurį laikydamas pareiškėjas turi atlikti tam tikrą kategorijos skiltyse raide (P) pažymėtą užduotį, naudodamasis atitinkama medžiaga, įrankiais ir įranga.

                  2.

                  Egzaminuojant patikrinami kiekvienos iš šių grupių: 1, 2, 3, 4, 5, 10 ir 11 įgūdžiai ir žinios.

                  3.

                  Egzaminuojant patikrinami bent vienos iš šių grupių: 6, 7, 8 ir 9 įgūdžiai ir žinios. Kandidatas prieš egzaminą neturi žinoti, kurios iš šių keturių grupių žinios bus tikrinamos.

                  4.

                  Jei keletui įgūdžių ir žinių langelių (keliems įgūdžiams ir žinioms) tenka tas pats kategorijos langelis, tai reiškia, kad per egzaminą nebūtina tikrinti visų nurodytų įgūdžių ir žinių.

                  KATEGORIJOS

                  ĮGŪDŽIAI IR ŽINIOS

                  I

                  II

                  III

                  IV

                  1

                     Termodinamikos pagrindai

                  1.01

                  Žinoti pagrindinius ISO standartinius temperatūros, slėgio, masės, tankio ir energijos vienetus

                  T

                  T

                  —

                  T

                  1.02

                  Suprasti šaldymo sistemų teorijos pagrindus: termodinamikos pagrindus (pagrindines sąvokas, parametrus ir procesus, pvz., perkaitinimas, aukšto slėgio pusė, suspaudimo karštis, entalpija, šaldymo poveikis, žemo slėgio pusė, peršaldymas), aušalų ypatybes ir termodinaminę transformaciją, įskaitant zeotropinių mišinių ir skysčio būsenų identifikavimą

                  T

                  T

                  —

                  —

                  1.03

                  Naudoti atitinkamas lenteles bei diagramas ir suprasti jas nuotėkio netiesioginio tikrinimo sąlygomis (įskaitant tikrinimą, ar sistema veikia gerai): registravimo p/h diagrama, aušalo įsotinimo lentelės, vieno kompresinio šaldymo ciklo diagrama

                  T

                  T

                  —

                  —

                  1.04

                  Apibūdinti pagrindinių sistemos sudedamųjų dalių (kompresoriaus, garintuvo, kondensatoriaus, termostatinių plėtimosi vožtuvų) veikimą ir aušalo termodinamines transformacijas

                  T

                  T

                  —

                  —

                  1.05

                  Žinoti apie šių pagrindinių sudedamųjų dalių, naudojamų šaldymo sistemoje, veikimą ir jų funkcijas bei svarbą, siekiant užtikrinti, kad aušalas nenutekėtų, o nuotėkis būtų aptiktas: a) vožtuvų (rutulinių vožtuvų, diafragmų, ventilių, apsauginių vožtuvų), b) temperatūros ir slėgio valdiklių, c) kontrolinių langelių ir drėgmės indikatorių, d) atitirpdymo valdiklių, e) sistemos saugiklių, f) matuoklių, pvz., vamzdyno termometro, g) alyvos kontrolės sistemų, h) surinkimo talpyklų, i) skysčio ir alyvos skirtuvų

                  —

                  —

                  —

                  1.06

                  Žinoti apie šaldymo cikle naudojamų alternatyvių aušalų savybes, fizinius parametrus, tirpalus, sistemas, nuokrypas ir jų naudojimui būtinas sudedamąsias dalis

                  T

                  T

                  T

                  T

                  2

                     Aušalų poveikis aplinkai ir atitinkamos aplinkosaugos taisyklės

                  2.01

                  Turėti bendrųjų žinių apie ES ir tarptautinę klimato kaitos srities politiką, įskaitant Jungtinių Tautų bendrosios klimato kaitos konvenciją

                  T

                  T

                  T

                  T

                  2.02

                  Turėti bendrųjų žinių apie visuotinio klimato atšilimo potencialą (GWP), fluorintų šiltnamio efektą sukeliančių dujų ir kitų medžiagų, pvz., aušalų, naudojimą, į aplinką patenkančių fluorintų šiltnamio efektą sukeliančių dujų poveikį klimatui (jų GWP didėjimo tvarka) ir apie aktualias Reglamento (ES) Nr. 517/2014 ir susijusių įgyvendinimo teisės aktų nuostatas

                  T

                  T

                  T

                  T

                  3

                     Patikra prieš naudojimą, po ilgo nenaudojimo, po techninės priežiūros ar remonto darbų arba veikimo metu

                  3.01

                  Atlikti slėgio bandymą, kuriuo tikrinamas sistemos tvirtumas

                  P

                  P

                  —

                  —

                  3.02

                  Atlikti slėgio bandymą, kuriuo tikrinamas sistemos sandarumas

                  3.03

                  Naudoti vakuuminį siurblį

                  3.04

                  Ištuštinti sistemą, siekiant pašalinti orą ir drėgmę įprasta tvarka

                  3.05

                  Įrangos dokumentuose įrašyti duomenis ir užpildyti ataskaitą apie vieną arba daugiau atliktų patikrinimų ir patikrų ataskaitą

                  T

                  T

                  —

                  —

                  4

                     Nuotėkio tikrinimas

                  4.01

                  Žinoti galimas šaldymo, oro kondicionavimo įrangos ir šilumos siurblių nuotėkio vietas

                  T

                  T

                  —

                  T

                  4.02

                  Prieš tikrinimą, ar nėra nuotėkio, patikrinti įrangos dokumentus ir nustatyti svarbią informaciją apie pasikartojančias problemas arba kitas problemines sritis, į kurias reikėtų atkreipti ypatingą dėmesį

                  T

                  T

                  —

                  T

                  4.03

                  Apžiūrėti ir rankomis patikrinti visą sistemą pagal Komisijos reglamentą (EB) Nr. 1516/2007 (1)

                  P

                  P

                  —

                  P

                  4.04

                  Patikrinti, ar sistemoje nėra nuotėkio, taikant netiesioginį būdą pagal Reglamentą (EB) Nr. 1516/2007 ir sistemos naudotojo vadovą

                  P

                  P

                  —

                  P

                  4.05

                  Tikrinant nuotėkį netiesioginio tikrinimo būdais, naudoti nešiojamuosius matuoklius, pvz., slėgmačių rinkinius, termometrus ir multimetrus, skirtus matuoti voltus/amperus/omus, ir suprasti išmatuotus parametrus

                  P

                  P

                  —

                  P

                  4.06

                  Patikrinti, ar sistemoje nėra nuotėkio vienu iš tiesioginių būdų, nurodytų Reglamente (EB) Nr. 1516/2007

                  P

                  —

                  —

                  —

                  4.07

                  Patikrinti, ar sistemoje nėra nuotėkio vienu iš tiesioginių būdų, kurį taikant nereikia tvarkyti aušalo cirkuliavimo sistemos, nurodytų Reglamente (EB) Nr. 1516/2007

                  —

                  P

                  —

                  P

                  4.08

                  Naudoti tinkamą elektroninį nuotėkio aptikimo prietaisą

                  P

                  P

                  —

                  P

                  4.09

                  Įrangos dokumentuose įrašyti duomenis

                  T

                  T

                  —

                  T

                  5

                     Aplinkai nekenkiantis sistemos ir aušalo tvarkymas montavimo, techninės priežiūros, apžiūros arba surinkimo metu

                  5.01

                  Matuoklius ir linijas prijungti ir atjungti taip, kad į aplinką patektų kuo mažiau medžiagų

                  P

                  P

                  —

                  —

                  5.02

                  Ištuštinti ir pripildyti aušalo cilindrą naudojant ir skystą, ir dujinį aušalą

                  P

                  P

                  P

                  —

                  5.03

                  Aušalui surinkti naudoti surinkimo komplektą, jį prijungti ir atjungti taip, kad į aplinką patektų kuo mažiau medžiagų

                  P

                  P

                  P

                  —

                  5.04

                  Iš sistemos išleisti fluorintomis šiltnamio efektą sukeliančiomis dujomis užterštą alyvą

                  P

                  P

                  P

                  —

                  5.05

                  Prieš pildant nustatyti aušalo būvį (skystis, garai) ir būklę (peršaldytas, įsotintas ar perkaitintas), siekiant užtikrinti tinkamą pildymo būdą ir kiekį. Pripildyti sistemą aušalo (skysto ir dujinio) nė kiek jo neišleidžiant į aplinką

                  P

                  P

                  —

                  —

                  5.06

                  Teisingai išsirinkti svarstykles ir jomis pasverti aušalą

                  P

                  P

                  P

                  —

                  5.07

                  Įrangos dokumentuose įrašyti visą svarbią informaciją, susijusią su surinktu arba papildytu aušalu

                  T

                  T

                  —

                  —

                  5.08

                  Žinoti užteršto aušalo ir alyvos tvarkymo, pakartotinio naudojimo, surinkimo, saugojimo ir gabenimo reikalavimus ir tvarką

                  T

                  T

                  T

                  —

                  6

                     Sudedamosios dalys. Stūmoklinių, sraigtinių ir spiralinių (vienpakopių ir dvipakopių) kompresorių įrengimas, naudojimo pradžia ir techninė priežiūra

                  6.01

                  Paaiškinti kompresoriaus veikimo esmę (įskaitant pajėgumo reguliavimą ir tepimo sistemą) ir pavojus, kuriuos kelia aušalo nuotėkis arba išleidimas

                  T

                  T

                  —

                  —

                  6.02

                  Tinkamai įmontuoti kompresorių, įskaitant reguliavimo ir saugos įrangą, kad iš veikiančios sistemos nebūtų nuotėkio arba nebūtų išleidžiamas didelis aušalo kiekis

                  P

                  P

                  —

                  —

                  6.03

                  Sureguliuoti saugos ir kontrolės jungiklius

                  P

                  —

                  —

                  —

                  6.04

                  Sureguliuoti siurbimo ir išleidimo vožtuvus

                  6.05

                  Patikrinti alyvos grąžinimo sistemą

                  6.06

                  Įjungti ir išjungti kompresorių, patikrinti jo veikimo sąlygas, be kita ko, atlikti veikiančio kompresoriaus matavimą

                  P

                  P

                  —

                  —

                  6.07

                  Parašyti kompresoriaus būklės ataskaitą, joje nurodyti visus kompresoriaus veikimo trūkumus, kurie galėtų pakenkti sistemai ir ilgainiui sukelti aušalo nuotėkį arba išleidimą, jei nebūtų imtasi jokių veiksmų

                  T

                  T

                  —

                  —

                  7

                     Sudedamosios dalys. Oru ir vandeniu aušinamų kondensatorių įrengimas, naudojimo pradžia ir techninė priežiūra

                  7.01

                  Paaiškinti pagrindinius kondensatoriaus veikimo principus ir su juo susijusius nuotėkio pavojus

                  T

                  T

                  —

                  —

                  7.02

                  Sureguliuoti kondensatoriaus išleidimo slėgio valdiklį

                  P

                  —

                  —

                  —

                  7.03

                  Tinkamai įmontuoti kondensatorių/lauko bloką, įskaitant kontrolės ir saugos įrangą, kad veikimo metu sistemoje nebūtų nuotėkio arba nebūtų išleidžiamas didelis aušalo kiekis

                  P

                  P

                  —

                  —

                  7.04

                  Sureguliuoti saugos ir kontrolės jungiklius

                  P

                  —

                  —

                  —

                  7.05

                  Patikrinti išleidimo ir skysčio linijas

                  7.06

                  Iš kondensatoriaus pašalinti nekondensuojamas dujas naudojant aušinimo prapūtimo prietaisą

                  P

                  —

                  —

                  —

                  7.07

                  Įjungti ir išjungti kondensatorių, patikrinti jo veikimo sąlygas, be kita ko, atlikti veikiančio kondensatoriaus matavimą

                  P

                  P

                  —

                  —

                  7.08

                  Patikrinti kondensatoriaus paviršių

                  P

                  P

                  —

                  —

                  7.09

                  Parašyti kondensatoriaus būklės ataskaitą, joje nurodyti visus veikimo trūkumus, kurie galėtų pakenkti sistemai ir ilgainiui sukelti aušalo nuotėkį arba išleidimą, jei nebūtų imtasi jokių veiksmų

                  T

                  T

                  —

                  —

                  8

                     Sudedamosios dalys. Oru ir vandeniu aušinamų garintuvų įmontavimas, naudojimo pradžia ir techninė priežiūra

                  8.01

                  Paaiškinti pagrindinius garintuvo veikimo principus (įskaitant atitirpdymo) ir su jomis susijusius nuotėkio pavojus

                  T

                  T

                  —

                  —

                  8.02

                  Sureguliuoti garintuvo garinimo slėgio valdiklį

                  P

                  —

                  —

                  —

                  8.03

                  Įmontuoti garintuvą, įskaitant kontrolės ir saugos įrangą, taip, kad veikimo metu sistemoje nebūtų nuotėkio arba nebūtų išleidžiamas didelis aušalo kiekis

                  P

                  P

                  —

                  —

                  8.04

                  Sureguliuoti saugos ir kontrolės jungiklius

                  P

                  —

                  —

                  —

                  8.05

                  Patikrinti, ar skysčio ir siurbimo vamzdžiai yra tinkamoje padėtyje

                  8.06

                  Patikrinti karštų dujų atitirpdymo vamzdį

                  8.07

                  Sureguliuoti garų slėgio reguliavimo vožtuvą

                  8.08

                  Įjungti ir išjungti garintuvą, patikrinti jo veikimo sąlygas, be kita ko, atlikti veikiančio garintuvo matavimą

                  P

                  P

                  —

                  —

                  8.09

                  Patikrinti garintuvo paviršių

                  P

                  P

                  —

                  —

                  8.10

                  Parašyti garintuvo būklės ataskaitą, joje nurodyti visas veikimo ydas, kurios galėtų pakenkti sistemai ir ilgainiui sukelti aušalo nuotėkį arba išleidimą, jei nebūtų imtasi jokių veiksmų

                  T

                  T

                  —

                  —

                  9

                     Sudedamosios dalys. Termostatinių plėtimosi vožtuvų ir kitų sudedamųjų dalių įmontavimas, naudojimo pradžia ir techninė priežiūra

                  9.01

                  Paaiškinti bendruosius skirtingų rūšių plėtimosi reguliatorių (termostatinių plėtimosi vožtuvų, kapiliarinių vamzdelių) veikimo principus ir susijusius nuotėkio pavojus

                  T

                  T

                  —

                  —

                  9.02

                  Įmontuoti vožtuvus tinkamoje padėtyje

                  P

                  —

                  —

                  —

                  9.03

                  Sureguliuoti mechaninį/elektroninį termostatinį plėtimosi vožtuvą

                  P

                  —

                  —

                  —

                  9.04

                  Sureguliuoti mechaninius ir elektroninius termostatus

                  9.05

                  Sureguliuoti slėgio reguliavimo vožtuvą

                  9.06

                  Sureguliuoti mechaninius ir elektroninius slėgio ribotuvus

                  9.07

                  Patikrinti alyvos skirtuvo veikimą

                  P

                  —

                  —

                  —

                  9.08

                  Patikrinti filtro džioviklio būklę

                  9.09

                  Parašyti šių sudedamųjų dalių būklės ataskaitą, joje nurodyti visas veikimo ydas, kurios galėtų pakenkti sistemai ir ilgainiui sukelti aušalo nuotėkį arba išleidimą, jei nebūtų imtasi jokių veiksmų

                  T

                  —

                  —

                  —

                  10

                     Vamzdynas. Sandarios vamzdžių sistemos sukūrimas šaldymo įrangoje

                  10.01

                  Sandariai suvirinti, sulituoti kietuoju lydmetaliu ir (arba) lydmetaliu metalinių vamzdžių jungtis, vamzdžius ir sudedamąsias dalis, kurias galima naudoti šaldymo, oro kondicionavimo arba šilumos siurblių sistemose

                  P

                  P

                  —

                  —

                  10.02

                  Padaryti/patikrinti vamzdžių ir sudedamųjų dalių atramas

                  P

                  P

                  —

                  —

                  11

                     Informacija apie atitinkamas technologijas, kuriomis pakeičiamos fluorintos šiltnamio efektą sukeliančios dujos arba sumažinamas jų naudojimas, ir saugų darbą su tomis technologijomis

                  11.01

                  Žinoti, kokiomis atitinkamomis alternatyviomis technologijomis pakeičiamos fluorintos šiltnamio efektą sukeliančios dujos arba sumažinamas jų naudojimas, ir kaip su tomis technologijomis dirbti saugiai

                  T

                  T

                  T

                  T

                  11.02

                  Žinoti, kokios konstrukcijos sistemoms reikia mažiau aušalo (fluorintų šiltnamio efektą sukeliančių dujų) ir kokios konstrukcijos sistemos vartoja energiją efektyviau

                  T

                  T

                  —

                  —

                  11.03

                  Žinoti aktualias degiųjų ir toksiškų aušalų arba aušalų, kuriems reikia aukštesnio veikimo slėgio, naudojimo, saugojimo ir transportavimo saugos taisykles ir standartus

                  T

                  T

                  —

                  —

                  11.04

                  Suprasti, kaip nuo numatyto pritaikymo ir klimato sąlygų įvairiuose regionuose priklauso alternatyvių aušalų naudojimo privalumai ir trūkumai, ypač susiję su energijos vartojimo efektyvumu

                  T

                  T

                  —

                  —

         (1)  2007 m. gruodžio 19 d. Komisijos reglamentas (EB) Nr. 1516/2007, pagal Europos Parlamento ir Tarybos reglamentą (EB) Nr. 842/2006 nustatantis standartinius nuotėkio patikrinimo reikalavimus stacionariai šaldymo, oro kondicionavimo ir šilumos siurbimo įrangai, kurioje yra tam tikrų fluorintų šiltnamio efektą sukeliančių dujų (OL L 335, 2007 12 20, p. 10).

      II PRIEDAS

         Atitikmenų lentelė

                  Reglamentas (EB) Nr. 303/2008

                  Šis reglamentas

                  1 straipsnis

                  1 straipsnis

                  2 straipsnis

                  2 straipsnis

                  3 straipsnis

                  —

                  4 straipsnio 1 ir 2 dalys

                  3 straipsnio 1 ir 2 dalys

                  4 straipsnio 3 dalies a punktas

                  3 straipsnio 4 dalis

                  4 straipsnio 3 dalies b ir c punktai

                  3 straipsnio 3 dalies a ir b punktai

                  4 straipsnio 4 dalis

                  —

                  5 straipsnis

                  4 straipsnis

                  6 straipsnis

                  —

                  7 straipsnis

                  5 straipsnis

                  8 straipsnis

                  6 straipsnis

                  9 straipsnis

                  —

                  10 straipsnis

                  7 straipsnis

                  11 straipsnis

                  8 straipsnis

                  12 straipsnis

                  9 straipsnis

                  13 straipsnis

                  10 straipsnis

                  —

                  11 straipsnis

                  14 straipsnis

                  12 straipsnis

                  Priedas

                  I priedas

                  —

                  II priedas


title: 2013 m. spalio 30 d. Komisijos įgyvendinimo reglamentas (ES) Nr. 1064/2013, kuriuo 2013–2014 metams nustatomi koeficientai, taikytini eksportuojant iš grūdų pagamintą škotišką viskį

text:
31.10.2013

               LT

               Europos Sąjungos oficialusis leidinys

               L 289/46

         KOMISIJOS ĮGYVENDINIMO REGLAMENTAS (ES) Nr. 1064/2013
   2013 m. spalio 30 d.
   kuriuo 2013–2014 metams nustatomi koeficientai, taikytini eksportuojant iš grūdų pagamintą škotišką viskį
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. lapkričio 10 d. Komisijos reglamentą (EB) Nr. 1670/2006, nustatantį tam tikras išsamias Tarybos reglamento (EB) Nr. 1784/2003 taikymo taisykles dėl patikslintų grąžinamųjų išmokų eksportuojamiems iš grūdų gaunamiems spiritiniams gėrimams (2), ypač į jo 5 straipsnį,
   kadangi:

               (1)

               Reglamento (EB) Nr. 1670/2006 4 straipsnio 1 dalyje nustatyta, kad grąžinamosios išmokos skiriamos už patikrinimui pristatytą ir distiliavimui panaudotą grūdų kiekį, kuriam taikomi koeficientai, nustatomi kiekvienais metais visoms atitinkamoms valstybėms narėms. Šiuo koeficientu išreiškiamas viso eksportuoto nurodytų spiritinių gėrimų kiekio santykis su visu parduotu jų kiekiu, atsižvelgiant į šių kiekių pokyčio tendencijas per tam tikrą metų skaičių, kuris atitinka vidutinį atitinkamo spiritinio gėrimo brandinimo laikotarpį;

               (2)

               remiantis Jungtinės Karalystės pateikta informacija nuo 2012 m. sausio 1 d. iki gruodžio 31 d., vidutinis škotiško viskio brandinimo laikotarpis 2012 m. buvo septyneri metai;

               (3)

               Komisijos įgyvendinimo reglamentas (ES) Nr. 745/2012 (3) nebetinka, nes jame numatyti 2012–2013 m. taikytini koeficientai. Todėl reikėtų nustatyti koeficientus 2013 m. spalio 1 d.–2014 m. rugsėjo 30 d. laikotarpiui;

               (4)

               pagal Europos ekonominės erdvės susitarimo 3 protokolo 10 straipsnį neleidžiama suteikti grąžinamųjų išmokų už eksportą į Lichtenšteiną, Islandiją ir Norvegiją. Be to, Sąjunga su tam tikromis šalimis sudarė susitarimus, kuriais panaikinamos eksporto grąžinamosios išmokos. Todėl pagal Reglamento (EEB) Nr. 1670/2006 7 straipsnio 2 dalį į tai reikėtų atsižvelgti, apskaičiuojant koeficientus 2013–2014 metams,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1670/2006 4 straipsnyje numatyti koeficientai, taikytini 2013 m. spalio 1 d.–2014 m. rugsėjo 30 d. laikotarpiu grūdams, Jungtinėje Karalystėje naudojamiems škotiško viskio gamybai, yra nustatyti šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Šis reglamentas taikomas nuo 2013 m. spalio 1 d. iki 2014 m. rugsėjo 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 30 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 312, 2006 11 11, p. 33.

      (3)  2012 m. rugpjūčio 16 d. Komisijos įgyvendinimo reglamentas (ES) Nr. 745/2012, kuriuo 2012–2013 metams nustatomi koeficientai, taikytini eksportuojant iš grūdų pagamintą škotišką viskį (OL L 219, 2012 8 17, p. 13).

      PRIEDAS

                  Jungtinei Karalystei taikomi koeficientai

                  Taikymo laikotarpis

                  Taikomas koeficientas

                  į salyklą perdirbtiems miežiams, naudojamiems škotiško viskio gamybai

                  grūdams, naudojamiems grūdų viskio gamybai

                  nuo 2013 m. spalio 1 d. iki 2014 m. rugsėjo 30 d.

                  0,667

                  0,515


title: 2014 m. balandžio 30 d. Komisijos įgyvendinimo reglamentas (ES) Nr. 443/2014, kuriuo iš dalies keičiamos įgyvendinimo Reglamento (ES) Nr. 543/2011 nuostatos, susijusios su ribiniu kiekiu, kurį pasiekus pomidorams, agurkams, valgomosioms vynuogėms, abrikosams, vyšnioms, išskyrus rūgščiąsias vyšnias, persikams, įskaitant nektarinus, ir slyvoms taikomi papildomi muitai

text:
1.5.2014

               LT

               Europos Sąjungos oficialusis leidinys

               L 130/41

         KOMISIJOS ĮGYVENDINIMO REGLAMENTAS (ES) Nr. 443/2014
   2014 m. balandžio 30 d.
   kuriuo iš dalies keičiamos įgyvendinimo Reglamento (ES) Nr. 543/2011 nuostatos, susijusios su ribiniu kiekiu, kurį pasiekus pomidorams, agurkams, valgomosioms vynuogėms, abrikosams, vyšnioms, išskyrus rūgščiąsias vyšnias, persikams, įskaitant nektarinus, ir slyvoms taikomi papildomi muitai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   kadangi:

               (1)

               Komisijos įgyvendinimo reglamente (ES) Nr. 543/2011 (2) numatyta prižiūrėti jo XVIII priede išvardytų produktų importą. Tokia priežiūra turi būti vykdoma pagal taisykles, nustatytas Komisijos reglamento (EEB) Nr. 2454/93 (3) 308d straipsnyje;

               (2)

               taikant daugiašalių derybų dėl prekybos Urugvajaus raunde sudarytos Sutarties dėl žemės ūkio (4) 5 straipsnio 4 dalį ir atsižvelgiant į naujausius turimus 2011, 2012 ir 2013 m. duomenis, nuo 2014 m. gegužės 1 d. reikėtų pakoreguoti ribinį kiekį, kurį pasiekus taikomi papildomi muitai agurkams ir vyšnioms, išskyrus rūgščiąsias vyšnias, o nuo 2014 m. birželio 1 d. – abrikosams, pomidorams, slyvoms, persikams, įskaitant nektarinus, ir valgomosioms vynuogėms;

               (3)

               todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas. Siekiant aiškumo turėtų būti pakeistas visas to reglamento XVIII priedas;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo Reglamento (ES) Nr. 543/2011 XVIII priede nurodytas ribinis kiekis, kurį pasiekus pomidorams, agurkams, valgomosioms vynuogėms, abrikosams, vyšnioms, išskyrus rūgščiąsias vyšnias, persikams, įskaitant nektarinus, ir slyvoms taikomi papildomi muitai, pakeičiamas šio reglamento priedo atitinkamoje skiltyje nurodytu kiekiu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 30 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 671.

      (2)  2011 m. birželio 7 d. Komisijos įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (OL L 157, 2011 6 15, p. 1).

      (3)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).

      (4)  OL L 336, 1994 12 23, p. 22.

      PRIEDAS

            „XVIII PRIEDAS
            PAPILDOMI IMPORTO MUITAI: IV ANTRAŠTINĖ DALIS, I SKYRIUS, 2 SKIRSNIS
            Nepažeidžiant Kombinuotosios nomenklatūros aiškinimo taisyklių, produktų aprašymas laikomas tik orientaciniu. Papildomų muitų taikymo sritis šiame priede nustatoma atsižvelgiant į KN kodų, galiojančių šio reglamento priėmimo metu, apimtį.

                        (tonomis)

                        Serijos Nr.

                        KN kodas

                        Aprašymas

                        Taikymo laikotarpis

                        Ribinis kiekis

                        78.0015

                        0702 00 00

                        Pomidorai

                        nuo spalio 1 d. iki gegužės 31 d.

                        445 127

                        78.0020

                        nuo birželio 1 d. iki rugsėjo 30 d.

                        27 287

                        78.0065

                        0707 00 05

                        Agurkai

                        nuo gegužės 1 d. iki spalio 31 d.

                        12 678

                        78.0075

                        nuo lapkričio 1 d. iki balandžio 30 d.

                        12 677

                        78.0085

                        0709 91 00

                        Artišokai

                        nuo lapkričio 1 d. iki birželio 30 d.

                        12 663

                        78.0100

                        0709 93 10

                        Cukinijos

                        nuo sausio 1 d. iki gruodžio 31 d.

                        112 241

                        78.0110

                        0805 10 20

                        Apelsinai

                        nuo gruodžio 1 d. iki gegužės 31 d.

                        252 542

                        78.0120

                        0805 20 10

                        Klementinai

                        nuo lapkričio 1 d. iki vasario pabaigos

                        82 192

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarinai (įskaitant tikruosius mandarinus ir likerinius mandarinus); vilkingai (wilkings) ir panašūs citrusinių hibridai

                        nuo lapkričio 1 d. iki vasario pabaigos

                        81 570

                        78.0155

                        0805 50 10

                        Citrinos

                        nuo birželio 1 d. iki gruodžio 31 d.

                        310 090

                        78.0160

                        nuo sausio 1 d. iki gegužės 31 d.

                        51 670

                        78.0170

                        0806 10 10

                        Valgomųjų vynuogių veislės

                        nuo liepos 21 d. iki lapkričio 20 d.

                        69 907

                        78.0175

                        0808 10 80

                        Obuoliai

                        nuo sausio 1 d. iki rugpjūčio 31 d.

                        553 379

                        78.0180

                        nuo rugsėjo 1 d. iki gruodžio 31 d.

                        72 914

                        78.0220

                        0808 30 90

                        Kriaušės

                        nuo sausio 1 d. iki balandžio 30 d.

                        183 233

                        78.0235

                        nuo liepos 1 d. iki gruodžio 31 d.

                        25 489

                        78.0250

                        0809 10 00

                        Abrikosai

                        nuo birželio 1 d. iki liepos 31 d.

                        5 630

                        78.0265

                        0809 29 00

                        Vyšnios, išskyrus rūgščiąsias vyšnias

                        nuo gegužės 21 d. iki rugpjūčio 10 d.

                        32 371

                        78.0270

                        0809 30

                        Persikai, įskaitant nektarinus

                        nuo birželio 11 d. iki rugsėjo 30 d.

                        3 146

                        78.0280

                        0809 40 05

                        Slyvos

                        nuo birželio 11 d. iki rugsėjo 30 d.

                        16 404“


title: 2016 m. gruodžio 19 d. Komisijos įgyvendinimo reglamentas (ES) 2016/2306, kuriuo nustatomas paskirstymo koeficientas, taikytinas kiekiui, dėl kurio 2016 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2017 m. balandžio 1 d.–birželio 30 d. laikotarpiui pagal Reglamentu (EB) Nr. 533/2007 leistas naudoti tarifines kvotas paukštienos sektoriuje

text:
20.12.2016

               LT

               Europos Sąjungos oficialusis leidinys

               L 345/39

         KOMISIJOS ĮGYVENDINIMO REGLAMENTAS (ES) 2016/2306
   2016 m. gruodžio 19 d.
   kuriuo nustatomas paskirstymo koeficientas, taikytinas kiekiui, dėl kurio 2016 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2017 m. balandžio 1 d.–birželio 30 d. laikotarpiui pagal Reglamentu (EB) Nr. 533/2007 leistas naudoti tarifines kvotas paukštienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamentu (EB) Nr. 533/2007 (2) leista naudoti tarifines metines paukštienos sektoriaus produktų importo kvotas;

               (2)

               2016 m. gruodžio 1–7 d. pateiktose 2017 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju didesnis už skirtą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               2016 m. gruodžio 1–7 d. pateiktose 2017 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (4)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Reglamentą (EB) Nr. 533/2007 2017 m. sausio 1 d.–kovo 31 d. kvotos dalies importo licencijų paraiškose, taikomas šio reglamento priede nurodytas paskirstymo koeficientas.
   2.   Kiekis, dėl kurio importo paraiškų pagal Reglamentą (EB) Nr. 533/2007 nebuvo pateikta, ir kuris turi būti pridėtas prie 2017 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. gegužės 14 d. Komisijos reglamentas (EB) Nr. 533/2007, leidžiantis naudoti tarifines kvotas paukštienos sektoriuje bei nustatantis jų administravimo tvarką (OL L 125, 2007 5 15, p. 9).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Eil. Nr.

                  Paskirstymo koeficientas, taikomas 2017 m. sausio 1 d.–kovo 31 d. kvotos dalies paraiškoms
                  (%)

                  Kiekis, dėl kurio paraiškų nebuvo pateikta, pridėtinas prie 2017 m. balandžio 1 d.–birželio 30 d. kvotos daliai skirto kiekio
                  (kg)

                  09.4067

                  1,396651

                  —

                  09.4068

                  —

                  2 142 507

                  09.4069

                  0,146909

                  —

                  09.4070

                  —

                  1 335 750


title: 2011 m. gruodžio 21 d. Komisijos įgyvendinimo reglamentas (ES) Nr. 1369/2011, kuriuo iš dalies keičiamas Reglamentas (EB) Nr. 952/2006 dėl Tarybos reglamento (EB) Nr. 318/2006 taikymo taisyklių, susijusių su cukraus vidaus rinkos valdymu ir kvotų sistema

text:
22.12.2011

               LT

               Europos Sąjungos oficialusis leidinys

               L 341/38

         KOMISIJOS ĮGYVENDINIMO REGLAMENTAS (ES) Nr. 1369/2011
   2011 m. gruodžio 21 d.
   kuriuo iš dalies keičiamas Reglamentas (EB) Nr. 952/2006 dėl Tarybos reglamento (EB) Nr. 318/2006 taikymo taisyklių, susijusių su cukraus vidaus rinkos valdymu ir kvotų sistema
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 192 straipsnio 2 dalį kartu su 4 straipsniu,
   kadangi:

               (1)

               įdiegus kompiuterinę informacijos apie cukraus kainas perdavimo kainų registravimo sistemai pagal Komisijos reglamento (EB) Nr. 952/2006 (2) 14 straipsnį sistemą, yra tikslinga nustatyti, kad Bendro žemės ūkio rinkų organizavimo vadybos komitetas apie vidutines cukraus kainas būtų informuojamas dažniau;

               (2)

               todėl Reglamentas (EB) Nr. 952/2006 turėtų būti atitinkamai iš dalies pakeistas;

               (3)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 952/2006 14 straipsnio pirma pastraipa pakeičiama taip:

      „Komisija kiekvieną mėnesį informuoja Bendro žemės ūkio rinkų organizavimo vadybos komitetą apie vidutinę baltojo cukraus kainą, pateiktą per mėnesį iki informacijos pateikimo dienos.“

   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 21 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 178, 2006 7 1, p. 39.


title: 2014 m. kovo 19 d. Komisijos įgyvendinimo reglamentas (ES) Nr. 279/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.3.2014

               LT

               Europos Sąjungos oficialusis leidinys

               L 82/6

      KOMISIJOS ĮGYVENDINIMO REGLAMENTAS (ES) Nr. 279/2014
   2014 m. kovo 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 19 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  145,0

                  MA

                  63,9

                  TN

                  88,1

                  TR

                  102,6

                  ZZ

                  99,9

                  0707 00 05

                  EG

                  182,1

                  MA

                  182,1

                  TR

                  142,5

                  ZZ

                  168,9

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  41,9

                  TR

                  89,7

                  ZZ

                  65,8

                  0805 10 20

                  EG

                  47,9

                  IL

                  68,0

                  MA

                  60,9

                  TN

                  55,0

                  TR

                  56,9

                  ZA

                  62,5

                  ZZ

                  58,5

                  0805 50 10

                  TR

                  63,5

                  ZZ

                  63,5

                  0808 10 80

                  AR

                  94,0

                  CL

                  127,9

                  CN

                  117,1

                  MK

                  30,8

                  US

                  182,3

                  ZZ

                  110,4

                  0808 30 90

                  AR

                  99,0

                  CL

                  107,5

                  CN

                  74,5

                  TR

                  158,2

                  ZA

                  85,1

                  ZZ

                  104,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. gruodžio 23 d. Tarybos įgyvendinimo reglamentas (ES) 2015/2454, kuriuo įgyvendinamos Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 ir 3 dalys

text:
24.12.2015

               LT

               Europos Sąjungos oficialusis leidinys

               L 339/36

         TARYBOS ĮGYVENDINIMO REGLAMENTAS (ES) 2015/2454
   2015 m. gruodžio 23 d.
   kuriuo įgyvendinamos Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 ir 3 dalys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 1 ir 3 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Reglamentą (ES) Nr. 224/2014;

               (2)

               2015 m. spalio 20 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2127 (2013) (toliau – Sankcijų komitetas), atnaujino vieno asmens tapatybės informaciją savo sankcijų sąraše;

               (3)

               2015 m. gruodžio 17 d. Sankcijų komitetas įtraukė du asmenis į asmenų ir subjektų, kuriems taikomos ribojamosios priemonės, sąrašą;

               (4)

               todėl Reglamento (ES) Nr. 224/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 23 d.

            Tarybos vardu

            Pirmininkas

         J. ASSELBORN

      (1)  OL L 70, 2014 3 11, p. 1.

      PRIEDAS

                  I.

                  Į Reglamento (ES) Nr. 224/2014 I priede pateiktą sąrašą įtraukiami šie asmenys:
                  A.   Asmenys
                  7.   Haroun GAYE (alias: a) Haroun Geye; b) Aroun Gaye; c) Aroun Geye
                  Pareigos: Front Populaire pour la Renaissance de Centrafrique (FPRC) politinio koordinavimo biuro pranešėjas
                  Gimimo data: a) 1968 m. sausio 30 d., b) 1969 m. sausio 30 d.
                  Paso Nr.: Centrinės Afrikos Respublikos paso Nr. O00065772 (raidė O, po to 3 nuliai), galiojimas baigiasi 2019 m. gruodžio 30 d.
                  Adresas: Bangis, Centrinės Afrikos Respublika
                  Įtraukimo į sąrašą data: 2015 m. gruodžio 17 d.
                  Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Haroun Gaye į sąrašą buvo įtrauktas 2015 m. gruodžio 17 d. pagal Rezoliucijos 2196 (2015) 11 punktą ir 12 punkto b ir f papunkčius, kadangi jis „dalyvauja veiksmuose, keliančiuose grėsmę taikai, stabilumui ar saugumui CAR, arba remia tokius veiksmus“; „yra susijęs su veiksmų, kuriais pažeidžiama atitinkamai tarptautinė žmogaus teisių teisė ar tarptautinė humanitarinė teisė arba kurie laikomi žmogaus teisių suvaržymais arba pažeidimais, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu Centrinės Afrikos Respublikoje“ ir „yra susijęs su išpuolių prieš JT misijas ar tarptautines saugumo pajėgas, įskaitant jas remiančias MINUSCA, Europos Sąjungos misijas ir Prancūzijos operacijas, planavimu, vadovavimu jiems, jų rėmimu ar įvykdymu“.

                     Papildoma informacija

                  HAROUN GAYE nuo 2014 m. pradžios yra vienas iš ginkluotos grupuotės, veikiančios Bangio rajone PK5, vadovų. Rajono PK5 pilietinės visuomenės atstovai teigia, kad H. Gaye ir jo ginkluota grupuotė kursto konfliktą Bangyje, priešinasi susitaikymui ir kliudo gyventojams judėti į trečiąjį Bangio rajoną ir iš jo. 2015 m. gegužės 11 d. H. Gaye ir 300 demonstrantų užblokavo priėjimą prie Nacionalinės pereinamojo laikotarpio tarybos, kad sutrikdytų paskutinės Bangio forumo dienos renginius. Pranešama, jog H. GAYE bendradarbiavo su „anti-Balaka“ pareigūnais, kad koordinuotų tą sutrikdymą.
                  2015 m. birželio 26 d. H. Gaye ir nedidelė jo palyda sužlugdė rinkėjų registracijos kampanijos Bangio rajone PK5 atidarymą ir dėl to ši registracijos kampanija buvo nutraukta.
                  2015 m. rugpjūčio 2 d. MINUSCA pamėgino suimti H. Gaye, laikantis Saugumo Tarybos rezoliucijos 2217 (2015) 32 punkto f papunkčio i papapunkčio nuostatų. H. Gaye, kuris turimais duomenimis buvo iš anksto informuotas apie mėginimą suimti, buvo tam pasirengęs ir turėjo bendrininkų, turinčių sunkiųjų ginklų. H. Gaye pajėgos pradėjo šaudyti į MINUSCA jungtinę specialiosios paskirties grupę. Per septynias valandas trukusį susišaudymą H. Gaye palaikantys kovotojai prieš MINUSCA pajėgas naudojo šaunamuosius ginklus, raketines granatas ir rankines granatas; jie nužudė vieną taikdarį ir sužeidė aštuonis. H. Gaye dalyvavo kurstant smurtinius protestus ir susirėmimus 2015 m. rugsėjo mėn. pabaigoje; panašu, kad tai buvo mėginimas įvykdyti perversmą ir nuversti pereinamojo laikotarpio vyriausybę. Manytina, kad šiam mėginimui įvykdyti perversmą vadovavo buvusio prezidento F. Bozizé rėmėjai, sudarę jiems tuo metu parankią sąjungą su H. Gaye ir kitais FPRC vadovais. Atrodo, kad H. Gaye siekė išprovokuoti atsakomųjų išpuolių, kurie sukeltų grėsmę būsimiems rinkimams, ciklą. H. Gaye buvo atsakingas už veiksmų koordinavimą su „anti-Balaka“ grupuotės marginalizuotais elementais.
                  2015 m. spalio 1 d. rajone PK5 įvyko marginalizuotos „anti-Balaka“ grupės nario Eugène Barret Ngaïkosset ir H. Gaye susitikimas; jame buvo planuojamas bendras išpuolis Bangyje spalio 3 d., šeštadienį. H. Gaye grupuotė neleido rajone PK5 esantiems žmonėms iš jo išvykti, kad būtų sustiprintas gyventojų musulmonų bendras tapatybės jausmas ir taip būtų padidinta įtampa tarp etninių grupių ir išvengta susitaikymo. 2015 m. spalio 26 d. H. Gaye ir jo grupuotė pertraukė Bangio arkivyskupo ir Bangio centrinės mečetės imamo susitikimą ir grasino delegacijai; pastarajai teko pasitraukti iš Centrinės mečetės ir pabėgti iš rajono PK5.
                  8.   Eugène BARRET NGAÏKOSSET (alias: a) Eugene Ngaikosset, b) Eugene Ngaikoisset, c) Eugene Ngakosset, d) Eugene Barret Ngaikosse, e) Eugene Ngaikouesset; žemos kokybės alias.: f) „The Butcher of Paoua“ (Paoua žudikas), g) Ngakosset
                  Pareigos: a) buvęs kapitonas, CAR Prezidento gvardija, b) buvęs kapitonas, CAR karinės jūrų pajėgos.
                  Nacionalinis identifikavimo Nr.: Centrinės Afrikos Respublikos ginkluotųjų pajėgų (FACA) karinis identifikavimo numeris 911-10-77
                  Adresas: a) Bangis, Centrinės Afrikos Respublika
                  Įtraukimo į sąrašą data: 2015 m. gruodžio 17 d.
                  Kita informacija: Kapitonas Eugène Barret Ngaïkosset – buvusio Prezidento François Bozizé (CFi.001) buvęs prezidento gvardijos narys, susijęs su „anti-Balaka“ judėjimu. Po ekstradicijos iš Brazavilio 2015 m. gegužės 17 d. jis pabėgo iš kalėjimo ir sukūrė savo paties „anti-Balaka“ grupuotę, kurios nariais buvo ir buvę FACA kovotojai.
                  Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Eugène BARRET NGAÏKOSSET į sąrašą buvo įtrauktas 2015 m. gruodžio 17 d. pagal Rezoliucijos 2196 (2015) 11 punktą ir 12 punkto b ir f papunkčius, kadangi jis „dalyvauja veiksmuose, keliančiuose grėsmę taikai, stabilumui ar saugumui CAR, arba remia tokius veiksmus“; „yra susijęs su veiksmų, kuriais pažeidžiama atitinkamai tarptautinė žmogaus teisių teisė ar tarptautinė humanitarinė teisė arba kurie laikomi žmogaus teisių suvaržymais arba pažeidimais, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu Centrinės Afrikos Respublikoje“ ir „yra susijęs su išpuolių prieš JT misijas ar tarptautines saugumo pajėgas, įskaitant jas remiančias MINUSCA, Europos Sąjungos misijas ir Prancūzijos operacijas, planavimu, vadovavimu jiems, jų rėmimu ar įvykdymu“.

                     Papildoma informacija

                  E. B. Ngaïkosset yra vienas iš pagrindinių smurtinių veiksmų, kurių protrūkis 2015 m. rugsėjo mėn. pabaigoje kilo Bangyje, vykdytojų. E. B. Ngaïkosset ir kiti „anti-Balaka“ judėjimo nariai bendradarbiavo su marginalizuotais buvusios „Seleka“ nariais siekdami destabilizuoti CAR pereinamojo laikotarpio vyriausybę. Naktį iš 2015 m. rugsėjo 27 d. į 28 d. E. B. Ngaïkosset ir kiti nesėkmingai bandė šturmuoti „Izamo“ žandarmerijos stovyklą, norėdami pavogti ginklų ir šaudmenų. Rugsėjo 28 d. grupuotė apsupo CAR nacionalinio radijo patalpas.
                  2015 m. spalio 1 d. rajone PK5 įvyko E. B. Ngaïkosset ir Front Populaire pour la Renaissance de Centrafrique (FPRC) vadovo Haroun Gaye susitikimas; jame buvo planuojamas bendras išpuolis Bangyje spalio 3 d., šeštadienį.
                  2015 m. spalio 8 d. CAR teisingumo ministras paskelbė planus atlikti tyrimą E. B. Ngaïkosset ir kitų asmenų atžvilgiu dėl jų vaidmens 2015 m. rugsėjo mėn. Bangyje įvykusiame smurto protrūkyje. E. B. Ngaïkosset ir kiti buvo įvardyti kaip vykdę „pasibaisėtinus veiksmus, kuriais pažeistas valstybės vidaus saugumas, vykdytas sąmokslas ir kurstytas pilietinis karas, pilietinis nepaklusnumas, neapykanta, taip pat skatinta bendrininkauti nusikaltimuose.“ CAR teisėsaugos institucijoms buvo nurodyta pradėti tyrimą siekiant surasti ir suimti vykdytojus bei bendrininkus.
                  Manoma, kad 2015 m. spalio 11 d. E. B. Ngaïkosset nurodė savo vadovaujamiems „anti-Balaka“ kovotojams vykdyti žmonių grobimus, ypatingą dėmesį skiriant Prancūzijos piliečiams, tačiau taip pat CAR politiniams veikėjams ir JT pareigūnams, siekiant priversti pasitraukti pereinamojo laikotarpio Prezidentę Catherine Samba-Panza.

                  II.

                  Reglamento (ES) Nr. 224/2014 I priedo 6 įrašas pakeičiamas šiuo įrašu:
                  6.   Oumar YOUNOUS ABDOULAY (alias: a) Oumar Younous, b) Omar Younous, c) Oumar Sodiam, d) Oumar Younous M'Betibangui)
                  Pareigos: Buvęs „Seleka“ grupuotės generolas
                  Gimimo data: 1970 m. balandžio 2 d.
                  Pilietybė: Sudano, CAR diplomatinis pasas Nr. D00000898, išduotas 2013 m. balandžio 11 d. (galioja iki 2018 m. balandžio 10 d.)
                  Adresas: a) Bria (Brija), Centrinės Afrikos Respublika (Tel. +236 75507560), b) Birao, Centrinės Afrikos Respublika, c) Tullus (Tulusas), pietų Darfūras, Sudanas (ankstesnė buvimo vieta)
                  Kita informacija: Yra deimantų kontrabandininkas, tris žvaigždutes turintis „Seleka“ grupuotės generolas ir buvusio CAR laikinojo prezidento Michel Djotodia artimas patikėtinis. Fizinis apibūdinimas: plaukai – juodi; ūgis – 180 cm; priklauso fulbių etninei grupei. Yra nuotrauka, įtrauktina į Interpolo ir JT Saugumo Tarybos specialųjį pranešimą.
                  Įtraukimo į JT sąrašą data: 2015 m. rugpjūčio 20 d. (2015 m. spalio 20 d. atlikta pakeitimų)
                  Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Oumar Younous į sąrašą įtrauktas 2015 m. rugpjūčio 20 d. pagal Rezoliucijos 2196 (2015) 11 punktą ir 12 punkto d papunktį, kadangi „dalyvauja veiksmuose, keliančiuose grėsmę taikai, stabilumui ar saugumui CAR, įskaitant veiksmus, keliančius grėsmę pereinamojo laikotarpio susitarimams ar juos pažeidžiančius arba keliančius grėsmę ar trukdančius politiniam pereinamajam procesui, įskaitant perėjimą prie laisvų ir nešališkų demokratinių rinkimų, arba kurstančius smurtą, arba remia tokius veiksmus“ ir „teikia paramą ginkluotoms grupuotėms ar nusikaltėlių tinklams neteisėtai naudodamas gamtos išteklius, įskaitant deimantus, auksą, laukinės gamtos išteklius ir produktus, arba jais prekiaudamas Centrinės Afrikos Respublikoje“.

                     Papildoma informacija

                  Oumar Younous, kaip buvusios „Seleka“ grupuotės generolas ir deimantų kontrabandininkas, teikė paramą ginkluotai grupuotei neteisėtai naudodamas gamtos išteklius, įskaitant deimantus, ir jais prekiaudamas Centrinės Afrikos Respublikoje.
                  2008 m. spalio mėn. Oumar Younous, buvęs deimantų supirkimo rūmų SODIAM vairuotojas, prisijungė prie sukilėlių grupuotės Mouvement des Libérateurs Centrafricains pour la Justice (MLCJ). 2013 m. gruodžio mėn. Oumar Younous buvo identifikuotas kaip tris žvaigždutes turintis „Seleka“ grupuotės generolas ir CAR laikinojo prezidento Michel Djotodia artimas patikėtinis.
                  O. Younous yra susijęs su deimantų prekyba tarp Brijos bei Sam Ouandjos ir Sudano. Šaltinių duomenimis, Oumar Younous dalyvavo surenkant Brijoje paslėptas deimantų siuntas ir pervežant jas į Sudaną pardavimo tikslais.


title: 2011 m. spalio 19 d. Komisijos įgyvendinimo reglamentas (ES) Nr. 1045/2011, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga asulamas ir iš dalies keičiamas Komisijos sprendimas 2008/934/EB Tekstas svarbus EEE

text:
20.10.2011

               LT

               Europos Sąjungos oficialusis leidinys

               L 275/23

         KOMISIJOS ĮGYVENDINIMO REGLAMENTAS (ES) Nr. 1045/2011
   2011 m. spalio 19 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga asulamas ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies c punktą Tarybos direktyva 91/414/EEB (2) turi būti taikoma veikliųjų medžiagų, kurių atžvilgiu pagal 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą (3), vertinimo įprasta ir skubos tvarka, 16 straipsnį nustatyta, kad dokumentų rinkinys yra išsamus, tvirtinimo procedūrai ir sąlygoms. Asulamas – veiklioji medžiaga, kurios dokumentų rinkinys, kaip nustatyta pagal minėtą reglamentą, yra išsamus;

               (2)

               Komisijos reglamentuose (EB) Nr. 451/2000 (4) ir (EB) Nr. 1490/2002 (5) nustatytos išsamios Direktyvos 91/414/EEB 8 straipsnio 2 dalyje nurodytos darbo programos antrojo ir trečiojo etapų įgyvendinimo taisyklės ir nustatyti veikliųjų medžiagų, kurias reikia įvertinti, kad jas būtų galima įtraukti į Direktyvos 91/414/EEB I priedą, sąrašai. Tuose sąrašuose yra asulamas;

               (3)

               vadovaudamasis 2007 m. rugsėjo 20 d. Komisijos reglamento (EB) Nr. 1095/2007, iš dalies keičiančio Reglamentą (EB) Nr. 1490/2002, nustatantį išsamias darbų programos, minėtos Tarybos direktyvos 91/414/EEB 8 straipsnio 2 dalyje, trečiojo etapo įgyvendinimo taisykles, ir Reglamentą (EB) Nr. 2229/2004, nustatantį tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (6), 3 straipsnio 2 dalimi, pranešėjas per du mėnesius nuo Reglamento (EB) Nr. 1095/2007 įsigaliojimo atsisakė siūlymo veikliąją medžiagą įtraukti į Direktyvos 91/414/EEB I priedą. Taigi 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra tų medžiagų, registracijos panaikinimo (7); šiuo sprendimu asulamas neįtrauktas į minėtą priedą;

               (4)

               vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą Reglamento (EB) Nr. 33/2008 14–19 straipsniuose;

               (5)

               paraiška pateikta Jungtinei Karalystei, kuri Reglamentu (EB) Nr. 1490/2002 buvo paskirta ataskaitą rengiančia valstybe nare. Nustatytas skubos tvarkos terminas nebuvo pažeistas. Veikliosios medžiagos specifikacija ir siūloma paskirtis yra tokios pat kaip Sprendime 2008/934/EB. Minėta paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus;

               (6)

               Jungtinė Karalystė įvertino pareiškėjo pateiktus papildomus duomenis ir parengė papildomą ataskaitą. 2009 m. lapkričio 6 d. Jungtinė Karalystė šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba papildomą ataskaitą perdavė kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugsėjo 23 d. Tarnyba Komisijai pateikė išvadą dėl asulamo rizikos vertinimo (8). Vertinimo ataskaitos projektą, papildomą ataskaitą ir Tarnybos išvadą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. liepos 14 d. pateikė kaip Komisijos asulamo peržiūros ataskaitą;

               (7)

               vertinant šią veikliąją medžiagą nustatyta tam tikrų problemų, iš kurių pirmiausia paminėtinos toliau nurodytosios. Kadangi nebuvo duomenų apie metabolito sulfanilamido koncentraciją ir toksiškumą, taip pat apie kitų potencialiai svarbių metabolitų, netirtų anksčiau atliekant likučių bandymus ir perdirbimo tyrimus, koncentraciją, nebuvo galimybių atlikti patikimą poveikio vartotojams vertinimą. Be to, veikliosios medžiagos techninėse specifikacijose nebuvo duomenų apie toksikologinę priemaišų svarbą. Be to, nustatyta didelė rizika paukščiams;

               (8)

               Komisija pasiūlė pareiškėjui pateikti pastabų dėl Tarnybos išvadų. Be to, kaip nurodyta Reglamento (EB) Nr. 33/2008 21 straipsnio 1 dalyje, Komisija paragino pareiškėją pateikti pastabų dėl peržiūros ataskaitos projekto. Pareiškėjas pateikė pastabas, ir jos buvo atidžiai išnagrinėtos;

               (9)

               tačiau, nepaisant pareiškėjo argumentų, 7 konstatuojamojoje dalyje minėtų problemų išspręsti nepavyko. Taigi neįrodyta, kad pasiūlytomis sąlygomis naudojami augalų apsaugos produktai, kurių sudėtyje yra asulamo, galėtų atitikti bendruosius reikalavimus, nurodytus Direktyvos 91/414/EEB 5 straipsnio 1 dalies a ir b punktuose;

               (10)

               todėl asulamas neturėtų būti patvirtintas pagal Reglamento (EB) Nr. 1107/2009 13 straipsnio 2 dalį;

               (11)

               tais atvejais, kai valstybės narės augalų apsaugos produktams, kuriuose yra asulamo, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis, kaip nustatyta Sprendimo 2008/934/EB 3 straipsnyje, turėtų baigtis ne vėliau kaip 2012 m. gruodžio 31 d.;

               (12)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl asulamo;

               (13)

               aiškumo sumetimais įrašas apie asulamą Sprendimo 2008/934/EB priede turėtų būti išbrauktas;

               (14)

               todėl Sprendimas 2008/934/EB turėtų būti atitinkamai iš dalies pakeistas;

               (15)

               Maisto grandinės ir gyvūnų sveikatos nuolatinis komitetas nepateikė nuomonės. Manyta, kad reikia įgyvendinimo akto, taigi pirmininkas įgyvendinimo akto projektą pateikė Apeliaciniam komitetui toliau svarstyti. Apeliacinis komitetas nepateikė nuomonės,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga asulamas nepatvirtinama.
   2 straipsnis
   Pereinamojo laikotarpio priemonės
   Valstybės narės užtikrina, kad augalų apsaugos produktų, kuriuose yra asulamo, registracijos liudijimai būtų panaikinti iki 2011 m. gruodžio 31 d.
   3 straipsnis
   Lengvatinis laikotarpis
   Valstybių narių pagal Reglamento (EB) Nr. 1107/2009 46 straipsnį nustatomas lengvatinis laikotarpis turi būti kuo trumpesnis ir baigtis ne vėliau kaip 2012 m. gruodžio 31 d.
   4 straipsnis
   Sprendimo 2008/934/EB pakeitimai
   Sprendimo 2008/934/EB priede išbraukiamas įrašas apie asulamą.
   5 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 19 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 15, 2008 1 18, p. 5.

      (4)  OL L 55, 2000 2 29, p. 25.

      (5)  OL L 224, 2002 8 21, p. 23.

      (6)  OL L 246, 2007 9 21, p. 19.

      (7)  OL L 333, 2008 12 11, p. 11.

      (8)  Europos maisto saugos tarnybos tarpusavio vertinimo išvada dėl veikliosios medžiagos asulamo keliamos pesticido rizikos vertinimo. EFSA leidinys (2010 m.); 8(12):1822. [p. 71]. doi:10.2903/j.efsa.2010.1822. Pateikta www.efsa.europa.eu/efsajournal.htm.


title: 2015 m. sausio 30 d. Komisijos įgyvendinimo reglamentas (ES) 2015/153, kuriuo dėl Tuniso kilmės alyvuogių aliejaus importo licencijų išdavimo mėnesinių ribų pagal 2015 tarifinę kvotą nukrypstama nuo Reglamento (EB) Nr. 1918/2006 nuostatų

text:
31.1.2015

               LT

               Europos Sąjungos oficialusis leidinys

               L 26/19

         KOMISIJOS ĮGYVENDINIMO REGLAMENTAS (ES) 2015/153
   2015 m. sausio 30 d.
   kuriuo dėl Tuniso kilmės alyvuogių aliejaus importo licencijų išdavimo mėnesinių ribų pagal 2015 tarifinę kvotą nukrypstama nuo Reglamento (EB) Nr. 1918/2006 nuostatų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a punktą,
   kadangi:

               (1)

               Komisijos reglamento (EB) Nr. 1918/2006 (2) 2 straipsnio 2 dalyje nustatytos mėnesinės alyvuogių aliejaus, kurio importo licencijos gali būti išduodamos neviršijant to paties straipsnio 1 dalyje numatyto bendro kvotos dydžio, kiekio ribos;

               (2)

               siekiant sudaryti palankesnes alyvuogių aliejaus prekybos tarp Europos Sąjungos ir Tuniso sąlygas einamaisiais gamybos metais, būtina nukrypti nuo Reglamento (EB) Nr. 1918/2006 ir 2015 m. vasario 1 d.–2015 m. spalio 31 d. leisti taikyti kitokias mėnesines ribas, nedarant poveikio bendram tarifinės kvotos dydžiui, nustatytam to reglamento 2 straipsnio 1 dalyje;

               (3)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1918/2006 2 straipsnio 2 dalies ir nedarant poveikio to reglamento 2 straipsnio 1 dalyje nustatytam tarifinės kvotos dydžiui, 2015 m. vasario 1 d.–2015 m. spalio 31 d. licencijas išduoti leidžiama neviršijant šių mėnesinių ribų:

               —

               9 000 tonų per mėnesį vasario ir kovo mėnesiais,

               —

               8 000 tonų per mėnesį balandžio–spalio mėnesiais.

         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 30 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 365, 2006 12 21, p. 84.


title: 2012 m. gruodžio 10 d. Tarybos įgyvendinimo reglamentas (ES) Nr. 1169/2012, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinamas Įgyvendinimo reglamentas (ES) Nr. 542/2012

text:
11.12.2012

               LT

               Europos Sąjungos oficialusis leidinys

               L 337/2

         TARYBOS ĮGYVENDINIMO REGLAMENTAS (ES) Nr. 1169/2012
   2012 m. gruodžio 10 d.
   kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinamas Įgyvendinimo reglamentas (ES) Nr. 542/2012
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2012 m. birželio 25 d. Taryba priėmė Įgyvendinimo reglamentą (ES) Nr. 542/2012 (2), kuriuo įgyvendinama Reglamento (EB) Nr. 2580/2001, nustatančio asmenų, grupių ir subjektų, kuriems taikomas Reglamentas (EB) Nr. 2580/2001, atnaujintą sąrašą, 2 straipsnio 3 dalis;

               (2)

               Taryba visiems asmenims, grupėms ir subjektams, tais atvejais, kai tai buvo praktiškai įmanoma, pateikė motyvų pareiškimus, paaiškinančius priežastis, kodėl jie buvo įtraukti į Įgyvendinimo reglamento (ES) Nr. 542/2012 sąrašą;

               (3)

                  Europos Sąjungos oficialiajame leidinyje paskelbtu pranešimu Taryba informavo Įgyvendinimo reglamento (ES) Nr. 542/2012 sąraše išvardytus asmenis, grupes ir subjektus, kad ji nusprendė palikti juos sąraše. Taryba taip pat informavo atitinkamus asmenis, grupes ir subjektus apie galimybę prašyti Tarybos motyvų, dėl kurių jie buvo įtraukti į sąrašą, pareiškimo, jei jiems tai dar nebuvo pranešta. Tam tikro asmens ir tam tikrų grupių atveju buvo pateiktas iš dalies pakeistas motyvų pareiškimas;

               (4)

               Taryba atliko išsamią asmenų, grupių ir subjektų, kuriems taikomas Reglamentas (EB) Nr. 2580/2001, sąrašo peržiūrą, kaip reikalaujama pagal to reglamento 2 straipsnio 3 dalį. Tai darydama ji atsižvelgė į atitinkamų asmenų pastabas, pateiktas Tarybai;

               (5)

               Taryba padarė išvadą, kad šio reglamento priede išvardyti asmenys, grupės ir subjektai yra susiję su teroro aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu (3) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos specialios ribojamosios priemonės, numatytos Reglamente (EB) Nr. 2580/2001;

               (6)

               asmenų, grupių ir subjektų, kuriems taikomas Reglamentas (EB) Nr. 2580/2001, sąrašas turėtų būti atitinkamai atnaujintas ir turėtų būti panaikintas Įgyvendinimo reglamentas (ES) Nr. 542/2012,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2580/2001 2 straipsnio 3 dalyje numatytas sąrašas pakeičiamas šio reglamento priede pateikiamu sąrašu.
   2 straipsnis
   Įgyvendinimo reglamentas (ES) Nr. 542/2012 panaikinamas.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 10 d.

            Tarybos vardu

            Pirmininkė

         C. ASHTON

      (1)  OL L 344, 2001 12 28, p. 70.

      (2)  OL L 165, 2012 6 26, p. 12.

      (3)  OL L 344, 2001 12 28, p. 93.

      PRIEDAS

         1 STRAIPSNYJE NURODYTAS ASMENŲ, GRUPIŲ IR SUBJEKTŲ SĄRAŠAS

      1.   ASMENYS

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Pasas: D9004878

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis

                  3.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija); Saudo Arabijos pilietis

                  4.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Pasas: C2002515 (Iranas); Pasas: 477845448 (JAV). Nacionalinės asmens tapatybės kortelės Nr.: 07442833, galioja iki 2016 m. kovo 15 d. (JAV vairuotojo pažymėjimas)

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) –Hofstadgroep grupuotės narys

                  6.

                  FAHAS, Sofiane Yacine, gimęs 1971 9 10 Alžyre (Alžyras) (al-Takfir ir al-Hijra narys)

                  7.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  8.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  9.

                  SHAHLAI Abdul Reza (dar žinomas kaip Abdol Reza Shala'i, dar žinomas kaip Abd-al Reza Shalai, dar žinomas kaip Abdorreza Shahlai, dar žinomas kaip Abdolreza Shahla'i, dar žinomas kaip Abdul-Reza Shahlaee, dar žinomas kaip Hajj Yusef, dar žinomas kaip Haji Yusif, dar žinomas kaip Hajji Yasir, dar žinomas kaip Hajji Yusif, dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanshah, Iranas, 2) Mehrano karinė bazė, Ilamo provincija, Iranas

                  10.

                  SHAKURI Ali Gholam, gimęs apie 1965 m., Teherane, Iranas

                  11.

                  SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 3 11 Irane. Irano pilietis. Pasas: 008827 (Irano diplomatinis), išduotas 1999 m. Laipsnis: generolas majoras.

            2.   GRUPĖS IR SUBJEKTAI

                  1.

                     Abu Nidal organizacija – ANO (dar žinoma kaip Fatah Revoliucinė Taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                     Al-Aqsa kankinių brigada

                  3.

                  Al-Aqsa e.V.

                  4.

                     Al-Takfir ir Al-Hijra

                  5.

                  Babbar Khalsa

                  6.

                  Filipinų komunistų partija, įskaitant Naują tautų armiją – NTA, Filipinuose

                  7.

                     Gama'a al-Islamiyya (dar žinoma kaip Al-Gama'a al-Islamiyya) (Islamo grupė – IG)

                  8.

                     İslami Büyük Doğu Akıncılar Cephesi – IBDA-C – (Didysis islamo rytų karių frontas)

                  9.

                     Hamas, įskaitant Hamas-Izz al-Din al-Qassem

                  10.

                     Hizbul Mujahideen – HM

                  11.

                     Hofstadgroep grupuotė

                  12.

                  Šventosios Žemės paramos ir plėtros fondas

                  13.

                  Tarptautinė sikų jaunimo federacija – TSJF

                  14.

                     Khalistano Zindabad pajėgos – KZF

                  15.

                  Kurdistano darbininkų partija – PKK (dar žinoma kaip KADEK; dar žinoma kaip KONGRA-GEL)

                  16.

                     Tamil Eelamo išlaisvinimo tigrai – TEIT

                  17.

                     Ejército de Liberación Nacional (Nacionalinė išlaisvinimo armija)

                  18.

                  Palestinos islamo Jihad – PIJ

                  19.

                  Palestinos išlaisvinimo liaudies frontas – PILF

                  20.

                  Palestinos išlaisvinimo liaudies fronto Aukščiausioji vadovybė (dar žinoma kaip PILF Aukščiausioji vadovybė)

                  21.

                     Fuerzas armadas revolucionarias de Colombia – FARC (Kolumbijos revoliucinės ginkluotosios pajėgos)

                  22.

                     Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija / frontas / partija)

                  23.

                     Sendero Luminoso (SL) (Šviečiantis kelias)

                  24.

                     Stichting Al Aqsa (dar žinoma kaip Stichting Al Aqsa Nederland; dar žinoma kaip Al Aqsa Nederland)

                  25.

                     Teyrbazen Azadiya Kurdistan grupuotė – TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)